Bybelskool » Wat beveel God in die negende gebod? – Efesiërs 4:25-31
1. Paulus brei hier uit oor die dieper interpretasie van waarskynlik die hele tweede tafel van die wet. Die toepassing van die sesde, agste, negende, en tiende gebod is redelik duidelik. Wat tref jou van Paulus se lering?
2. Paulus motiveer ons hier op twee maniere om in ooreenstemming met die wet op te tree. Die feit dat ons lede van dieselfde liggaam is. En die feit dat die Heilige Gees in ons woon. Hoe help dit jou om gehoorsaam te lewe?
3. Lees die verse later vandag weer om jou te herinner aan ons gedeelde waardes as liggaam van Christus en aan die feit dat die Heilige Gees in jou woon. Dit is Hy wat jou help om gehoorsaam te wees.
4. Jy kan later vanaand die verse weer lees in die konteks van Efesiërs 4 en my bydrae daaroor: Efesiërs 4:17-5:20 – Die Heilige Gees vervul ons om heilig en in liefde te leef.